En middelsstor (ca. 13 millimeter), avlang, blank, gulbrun hornbille. Den har litt diffuse, mørke lengdestreker på pronotum og dekkvingene. Arten har ikke horn på hodet eller groper på pronotum, kjønnene er forholdsvis like, men hannen er litt smalere enn hunnen og har forstørrede forføtter. Oversiden er middels fint punktert. Undersiden er ganske tett kledt med lyse hår.